ऊना/शिमला. शहर के रोटरी चौक इलाके में एक अनियंत्रित ट्रक रात के अंधेरे में दो मंजिला बिल्डिंग में जा घुसा और पलट गया। इस हादसे में बिल्डिंग पूरी तरह क्षतिग्रस्त हो गई। जिस वक्त ये हादसा हुआ उस समय बिल्डिंग की ऊपरी मंजिल पर पति-पत्नी बच्चे समेत सो रहे थे, जो कि बेड समेत हवा में लटक गए। गनीमत रही कि तीनों सदस्य बाल-बाल बच गए। जब हवा में लटक गया बेड...
- दरअसल, चंडीगढ़ से प्रिंटिंग पेपर लेकर एक ट्रक नगरोटा की ओर जा रहा था।
- रात करीब दो बजे रोटरी चौक के नजदीक पहुंचने पर ट्रक (एसपी 19सी 3880) अनियंत्रित होकर सड़क किनारे स्थित एक दो मंजिला बिल्डिंग से टकराकर पलट गया। हादसा इतना भयावह था कि पूरी बिल्डिंग ही क्षतिग्रस्त हो गई।
- चीख-पुकार सुनने पर जब आसपास के लोग एकत्रित हुए तो उन्होंने देखा कि जर्जर बिल्डिंग की दूसरी मंजिल पर एक दंपति बेड के ऊपर हवा में लटकर रहे थे। मौजूद लोगों ने उन दोनों को समय रहते उतार लिया।
- इसके बाद बिल्डिंग को लोगों की मदद से खाली करा लिया गया।
- मौके पर पहुंची पुलिस ने ट्रक चालक के खिलाफ मामला दर्ज कर जांच शुरू कर दी है।
आगे की स्लाइड्स में देखिए, हादसे के चुनिंदा फोटोज...
hin_Deva hin_Deva hin_Deva hin_Deva hin_Deva hin_Deva hin_Deva